**Z A P I S N I K**

sa 2. sjednice Povjerenstva za poljoprivredu Gradskog vijeća Grada Ivanić-Grada održane dana **12. svibnja 2022.** godine s početkom u 18:00 sati u Gradskoj upravi Grada Ivanić-grada, Park hrvatskih branitelja 1.

Prisutni članovi Odbora:

1. Žaklin Acinger Rogić- predsjednica Povjerenstva
2. Miroslav Alić – član
3. Slaven Barišec – član
4. Mirna Češković – članica
5. Branko Gašpar – član
6. Zvonimir Anić – član

Ostali prisutni:

1. Dražen Hlad- pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu
2. Anita Sušac- viša stručna suradnica za poljoprivredu

Odustni:

Ivan Kunovac – član Povjerenstva

Gđa. Žaklin Acinger Rogić – otvorila je 2. sjednicu Povjerenstva za poljoprivredu, konstatirala je da je na sjednici prisutna većina članova te se mogu donositi pravovaljane odluke.

Predsjednica Povjerenstva dala je na glasovanje zapisnik sa 1. sjednice Odbora koji je jednoglasno usvojen.

Predsjednica Povjerenstva dala je na raspravu predloženi dnevni red koji je jednoglasno usvojen.

**DNEVNI RED**

1. **Razmatranje prijedloga Programa potpora poljoprivredi na području Grada Ivanić-Grada za 2022. godinu i očitovanje o istom,**
2. **Razno.**

Rad po utvrđenom Dnevnom redu

**TOČKA 1.**

Pročelnik Dražen Hlad i gđa. Anita Sušac ukratko su obrazložili prijedlog Programa potpora poljoprivredi na području Grada Ivanić-Grada za 2022. godinu.

Nakon održane rasprave članova, Povjerenstvo za poljoprivredu predložilo je sljedeće izmjene Programa:

U Mjeri 6 – dodati kupnju zaštitne folije i mrežice za zatamnjivanje; intenzitet potpore u iznosu od 100% do 3.000,00 kuna.

U Mjeri 7 – dodati strojeve za preradu voća i povrća; intenzitet potpore u iznosu od 50% do 5.000,00 kuna.

Povjerenstvo za poljoprivredu predložilo je da se izmjeni 3. članak prijedloga Programa potpora poljoprivredi na području Grada Ivanić-Grada na način da se navede kako su korisnici potpore poljoprivredno gospodarstvo upisano u Upisnik poljoprivrednih gospodarstava s prebivalištem odnosno sjedištem na području Grada Ivanić-Grada te da se izbaci dio koji glasi: „kao i poljoprivrednom proizvodnjom“.

Povjerenstvo za poljoprivredu također je predložilo da se za 2023. godinu povećaju sredstva u proračunu za Program potpora poljoprivredi, odnosno da odgovaraju iznosu koji je bio predviđen u 2021. godini.

Povjerenstvo za poljoprivredu predložilo je da se izmjeni članak 14. prijedloga Programa na način da se navede da ukupan iznos svih potpora po jednom poljoprivrednom gospodarstvu ne može biti veći od 15.000,00 kuna (umjesto 30.000,00 kuna) tijekom jedne kalendarske godine, osim za zadruge za koje može iznositi do 25.000,00 kuna (umjesto 50.000,00 kuna).

Povjerenstvo za poljoprivredu je nakon usvojenih gore navedenih izmjena prijedloga Programa jednoglasno donijelo sljedeći

**Z A K L J U Č A K**

I.

Povjerenstvo za poljoprivredu razmatralo je prijedlog Programa potpora poljoprivredi na području Grada Ivanić-Grada za 2022. godinu.

II.

Povjerenstvo za poljoprivredu daje pozitivno mišljenje na prijedlog akta iz točke I. ovog Zaključka.

III.

Ovaj Zaključak Povjerenstva upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 2.**

Pod točkom razno nije bilo pitanja ni prijedloga.

Dovršeno u 19,00 sati

Zapisnik sastavila Predsjednica Povjerenstva

Matea Rešetar Žaklin Acinger Rogić